Diari Oficial de la Generalitat Valenciana


Sumari del DOGV 255, del 27-05-1985 (1985/804344)

DECRET 64/1985, de 13 de maig, del Consell de la Generalitat Valenciana, sobre modificació del Decret 84/1984, de 30 de juliol, del Consell de la Generalitat Valenciana, sobre comercialització i venda del pa.
----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/05/13/64/dof/vci/html**

### Dades del document

Número de DOGV
:   255

Data del DOGV
:   27-05-1985

Secció del DOGV
:   DISPOSICIONS GENERALS

Número del document
:   1985/804344


Data del document
:   13-05-1985

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

Decret 64/1985, de 13 de maig, del Consell de la Generalitat Valenciana, sobre modificació del Decret 84/1984, de 30 de juliol, del Consell de la Generalitat Valenciana sobre comercialització i venda de pa.  
Per Decret 84/1984, de 30 de juliol, del Consell de la Generalitat Valenciana, s'aprova la normativa sobre comercialització i venda de pa, aplicable en l'àmbit de la Comunitat Valenciana, determinant-hi les condicions que han de reunir els establiments dedicats a la distribució i venda de pa i productes de forn, establint alhora normes d'informació al consumidor sobre aquesta matèria.   
D'altra banda, i des de la publicació del Decret esmentat, han variat certes circumstàncies que aconsellen la modificació i derogació de certs articles per tal d'aconseguir-ne una millor aplicació.   
En atenció d'aquests motius, a proposta del Conseller d'Indústria, Comerç i Turisme, i amb la deliberació prèvia del Consell de la Generalitat Valenciana, en sessió celebrada el dia 13 de maig de 1985,   
DECRETE:   
Article primer  
El Decret 84/1984, de 30 de juliol, del Consell de la Generalitat Valenciana, sobre comercialització i venda de pa, queda modificat en els termes següents:   
1. Es modifica l'article 3.r, que queda redactat de la forma següent:   
?Els establiments especialistes, que es dedicaran exclusivament a la venda de pa, productes de massa de pa i paneteria ordinària i, si s'escau, pastisseria (d'ara endavant pa i productes de forn), podran ser dels tipus següents:   
a) Despatxos artesans de pa elaborat en forn annex.   
b) Despatxos de pa sense forn annex.   
Mentre no siguen aprovades les normes en desplegament de la Llei de la Generalitat Valenciana 1/1984, de 18 d'abril, d'Ordenació de l'Artesania, hom entendrà per despatxos artesans de pa aquells establiments de venda de pa i productes de forn l'elaboració dels quals es realitze en el mateix establiment o bé al local annex. Aquests establiments es distingiran exteriorment amb rètols en què, necessàriament, haurà de ser-hi una de les expressions següents: ?Forn de pa?, ?Forn?, ?Horno de pan?, ?Horno? o ?Panadería?. Les denominacions esmentades només podran ser utilitzades en aquest tipus d'establiments.   
Els despatxos de pa sense forn annex són aquells establiments que es dediquen a la venda al detall de pa i productes de forn, subministrats per qualsevol indústria tornera de caràcter no artesà. Aquests establiments es distingiran externament amb rètols on figurarà una de les expressions següents: ?Venda de pa?, ?Despatx de pa?, ?Venta de pan?, ?Despacho de pan?. Aquest tipus d'establiments només podrà subministrar-se d'un sol fabricant, i disposarà d'un cartell col·locat en lloc visible, en què s'indique clarament les dades següents: nom. o raó social del fabricant, proveïdor i registre sanitari d'indústria.   
Els establiments especialistes podran compatibilitzar la venda dels productes propis amb la de dolços i altres productes de confiteria. En cap de cos podrà realitzar-s'hi la venda de llet i derivats lactis?.   
2. Es modifica l'article 4.t, que queda redactat de la forma següent:   
?Es consideraran establiments polivalents, als efectes d'aquest Decret, aquells establiments de la branca de l'alimentació que compaginen o complementen la venda de diferents productes alimentaris i semblants amb la venda de pa i de productes de forn.   
Aquests establiments tindran prestatgeries, separades almenys un metre per tots els costats de qualsevol altre producte, dedicades exclusivament a l'exposició per a la venda de pa, tant comú com d'especial. Cada tipus de productes dels esmentats estarà separat dels altres a les prestatgeries mitjançant compartiments, i figuraran en els mateixos rètols amb la denominació del producte, pes i preu unitari, així com els ingredients i la proporció en ordre decreixent.   
Excepcionalment, i amb autorització prèvia de la Direcció General de Comerç i Consum de la Conselleria d'Indústria, Comerç i Turisme, hom podrà instal·lar en els establiments definits en el paràgraf primer, un despatx artesà de pu, sempre que complesca els requisits establerts en l'article 3.r   
Els establiments polivalents hauran de vendre tots els productes de forn envasats unitàriament?.   
3. El darrer paràgraf de l'article 6.é queda redactat de la forma següent:   
?Els productes de paneteria ordinària i pastisseria seran exposats en vitrines, on hi haurà un cartell ben visible i ilegible amb la denominació, el preu, els ingredients i la proporció en ordre decreixent. Unicament podrà manipular aquests productes el propi venedor, mitjançant pinces o instrument semblant?.   
4. Queda suprimit el paràgraf segon de l'article 7.é  
5. Es modifica l'article 9.é, que amb la supressió del paràgraf primer, queda redactat de la forma següent:   
?Tots els establiments dedicats a la venda de pa tindran, obligatòriament, a disposició del públic, com a mínim, la varietat de pa comú més usual entre la clientela, i el producte haurà de ser exposat en el compartiment reservat a les prestatgeries corresponents.   
L'obligació regirà des del moment de l'obertura fins les 12 hores. En cas de no disposar-hi de qualsevol de les varietats al·ludides en el punt anterior, l'establiment restarà obligat de subministrar al mateix preu una o vàries peces de pa comú o, altrament, de pa especial amb un pes anàleg al de les places sol·licitades?.   
6. A la frase: ?...amb una altura de sastre de 2,70 metros?, transcrita en l'article 12, he». d'afegir tot seguit el següent: ?...com a mínim?.   
7. Es modifica l'article 13, que queda redactat de la forma següent:   
?Les normes sobre envasat, etiquetat, retolació i distribució de pa i productes de forn objecte d'aquesta disposició, s'ajustaran al que estableix la legislació estatal vigent en la matèria?.   
8. Es modifica l'article 16, que queda redactat de la forma següent:   
?Els fabricants, per tal de servir els encàrrecs dels establiment d'hosteleria, hospitals, centres docents i menjadors col·lectius, hauran de complir els requisits exigits per la legislació estatal vigent en la matèria?.   
Article segon  
Queden derogats els articles 5.é i 8.é del Decret 84/1984, de 30 de juliol, del Consell de la Generalitat Valenciana.   
DISPOSICIO TRANSITORIA  
Podran expendre els productes de forn en les condicions previstes en l'article 6.é, aquells despatxos de pa sense forn annex, amb les característiques descrites en l'article 12 i l'activitat dels quals se centre en la venda, de pa, pastisseria i paneteria ordinària, i que hagen estat autoritzats anteriorment a la publicació en el Diari Oficial de la Generalitat Valenciana del Decret 84/1984, de 30 de juliol.   
El canvi de titularitat anul·larà l'excepcionalitat prevista en aquesta disposició transitòria.   
DISPOSICIONS FINALS  
Primera  
El Conseller d'Indústria, Comerç i Turisme resta autoritzat per dictar les normes necessàries per al desenvolupament, l'eficàcia i el compliment del que estableix aquest Decret.  
Segon  
Aquest Decret entrarà en vigor als trenta dies de la publicació en el Diari Oficial de la Generalitat Valenciana.   
València, 13 de maig de 1985.   
El President de la Generalitat,  
JOAN LERMA I BLASCO  
El Conseller d'Indústria, Comerç i Turisme,  
SEGUNDO BRU I PARRA


Còpia Permalink ELI